gediertes met knypers | Seegogga se Bloggie
← Ouma se bababoek:. Brief 18. Die waarde van teken, verf, kleispeel, modderkoekies en mors!
Dis middernag →
gediertes met knypers
Posted on Mei 23, 2013	by seegogga
So lees ek mos nou die dag oor soekterme wat by Toortsie uitkom. Ek het lank gelede ook eenkeer oor my snaakse searches geskryf.
Vandag is die nou weer my beurt. Tog lekker ‘n bietjie plesierigheid. Ek is nou al gewoond aan eienaardige( onder die belt?) goed wat mense tik en by my uitkom., waarskynlik vanweë ‘Ma se seksboek’ . Goeters soos vroulike orgasme, stywe voël, los meisies, warm vry, ens.
En ek dag my seksboekie is mooi prim en propper en effens outyds!
Direk daarna kom toe stalagtiete en stalagmiete. Kon nie help om te dink dat die stalagtiete ook iets met ma se seksboek te doene gehad het nie, maar nee, ek onthou nou ek het oor koning Ludwig se grot geskryf.
Maar vandag vra iemand vir :”vroulike vagina” Ekskuus?
Dan is daar elke liewe dag ‘n hele paar mense wat navrae het oor die kleurwiel. “Watter 2 kleure moet mens meng om rooi te kry?” is onlangs gevra. As julle nie weet, nie, gaan lees maar die bloggie! Of koop vir jou 3 kleure( rooi, blou en geel), en begin verf.
Behalwe die gereelde navrae vir ‘n tameletjieresep( wat ek nie het nie) en die vrae oor ware liefde( wat almal tog so graag wil hê), en baie gereëlde vrae oor babas na aanleiding van ouma se bababoek, is daar vandag toe iets heeltemal anders: ‘”gediertes met knypers”. Wat op aarde????
Toe kom ek mos agter dis nou ek -Seegogga!
8 Responses to gediertes met knypers
Mei 24, 2013 om 7:19 vm
Nou toe, Gediertetjie met knypers, hier bring jy vroeg oggend ‘n glimlag op my gesig, met stalagtiete en al. Maar nou wonder ek oor die vroulike vagina…. Wag, laat ek maar nie sê wat ek wonder nie!! 😯
Mei 24, 2013 om 10:07 vm
Mei 24, 2013 om 11:01 nm
Hallo Natasha, welkom hier!
Mei 29, 2013 om 10:11 nm
Tammeletjie is mos maar net botter en suiker en ‘n warm pot en roer tot alles smelt en dan gooi jy dit vinnig op was papier. En dan sukkel jy die res van die Tyd om jou pot skoon te kry
Mei 29, 2013 om 11:28 nm
Ag, dankie Gogga! Ek sal dit insit by my tamaletjie blog waarna mense heeldag loer vir ‘n resep!
Junie 7, 2013 om 12:35 nm
Voel so afferig op hierdie Vrydagoggend….. nou het ek weer ‘n glimlag op my gesig 🙂 Die mensdom darem!!!!
Junie 7, 2013 om 12:37 nm
Ai, Kameel, hoop jy voel gou beter!
April 3, 2017 om 5:06 nm
Hier knyperige gedierte kan nie sonder handskoene aangepak word nie 🙂
143 660 ste besoeker! Lekker lees.